**Ministru kabineta instrukcijas projekta "Vienotā uzdevumu izpildes kontroles kārtība Vienotajā tiesību aktu projektu izstrādes un saskaņošanas portālā" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir noteikt vienotu kārtību, kādā notiks uzdevumu izpildes kontrole Vienotajā tiesību aktu projektu izstrādes un saskaņošanas portālā, kura darbību ir paredzēts uzsākt 2021. gada 9. septembrī.  Vienotās uzdevumu kontroles kārtības ietvaros notiks to uzdevumu kontrole, par kuru izpildi jāinformē Ministru kabinets vai kuros ir noteikta tiesību aktu projektu vai citas informācijas sagatavošana un iesniegšana Ministru kabinetā vai Valsts sekretāru sanāksmē. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2019. gada 7. maijā rīkojums Nr. 210 ”Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” kā rīcības plāna pasākumu (244.7.apakšpunkts) izvirzīja uzdevumu – izveidot vienoto tiesību aktu projektu izstrādes un saskaņošanas portālu, lai digitalizētu un modernizētu valsts un pašvaldību pārvaldes procesus.  Ministru kabineta 2017. gada 31. augusta rīkojums Nr. 469 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 10.0. versija)" |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šā gada 9. septembrī ir ieplānota Vienotā Tiesību aktu projektu izstrādes un saskaņošanas portāla (turpmāk – TAP portāls) darbības uzsākšana. Turpmāk tiesību aktu projekti un ar tiem saistītā informācija tiks izstrādāta, saskaņota un virzīta TAP portālā. Ņemot vērā, ka Ministru kabineta 2009.gada 7. aprīļa noteikumiem Nr. 300 “Ministru kabineta kārtības rullis” tiek izteikts jaunā redakcijā, instrukcijā ir nepieciešams precizēt punktus, kuros dotas atsauces uz Ministru kabineta kārtības ruļļa attiecīgajām normām.  Tiek precizēta kārtība, kādā TAP portālā ministrijās, padotības iestādēs (ministriju un Ministru prezidenta padotības iestādēs) un Valsts kancelejā kontrolē to uzdevumu izpildi, kas doti likumos un Saeimas lēmumos, Valsts prezidenta paziņojumos, Ministru kabineta tiesību aktos, Ministru kabineta komitejas sēdes protokollēmumos, Valsts sekretāru sanāksmes protokollēmumos, kā arī Ministru prezidenta uzdevumus (rezolūcijas) (turpmāk – uzdevumi).  Izstrādājot jauno vienoto uzdevumu izpildes kontroles kārtību, tika veikti gan redakcionāli, gan būtiski grozījumi, kuru rezultātā tika uzlabota instrukcijas struktūra, teksta redakcija un stils, kā arī instrukcija padarīta lietotājam vienkāršāk uztverama un saprotama.  Visi uzdevumi, kuros ir noteikta tiesību aktu projektu vai citas informācijas sagatavošana un iesniegšana Ministru kabinetā, tiek sagatavoti, novirzīti, apstrādāti, saskaņoti TAP portālā. TAP portāla publiskajā vidē būs pieejami visi kontroles uzdevumi, izņemot ierobežotas pieejamības informāciju saturošus kontroles uzdevumus.  Uzdevumus, par kuru izpildi nav jāinformē Ministru kabinets vai Ministru prezidents vai kuros nav noteikta dokumentu sagatavošana un iesniegšana Ministru kabinetā vai Valsts sekretāru sanāksmē, iestāde kontrolē patstāvīgi saskaņā ar iestādes vadītāja noteikto kārtību.  Uzdevumu izpilde tiek nodrošināta TAP portālā un dotais uzdevums automātiski tiks sasaistīts ar tiesību akta projektu vai informatīvo ziņojumu, kurš tiek izstrādāts, lai izpildītu šo uzdevumu. Tādējādi tiek nodrošināta uzdevuma izsekojamība visās tā stadijās.  **Uzdevumu veidi**  TAP portālā funkcionāli ir izšķirti divu uzdevumu veidi:   1. kontroles uzdevumi – uzdevumi, kuri ir izveidoti, pamatojoties uz instrukcijas 6. punktā minētajiem avotiem. Kontroles uzdevums tiek dots iestādei (apstrādā koordinators); 2. aprites uzdevumi – uzdevumi, kuri ir pakārtoti kontroles uzdevumiem. Aprites uzdevumi paredzēti iekšējo procesu virzīšanai, izpildei un kontrolei. Aprites uzdevumi tiek doti izpildītājiem, lai izpildītu kontroles uzdevumus.   **Uzdevumu sagatavošana, novirzīšana un saņemšana**  TAP portāls ir veidots, pamatojoties uz strukturētiem datiem, līdz ar to arī uzdevumi tiek gatavoti strukturētā veidā, kuros ir pieejama visa nepieciešamā informācija izpildei. Valsts kanceleja, pamatojoties uz instrukcijas 6. punktā minētajiem uzdevuma avotos dotajiem uzdevumiem, TAP portālā sagatavo un novirza ministrijām kontroles uzdevumus (strukturētā veidā). Ministrijas atbildīgā amatpersona (koordinators) atbilstoši iestādes noteiktajai kārtībai saņemtos kontroles uzdevumus novirza izpildītājam. Lai uzsāktu uzdevuma izpildi, izpildītājs apstiprina kontroles uzdevumu un uzsāk tiesību akta izstrādi. Katrs uzdevuma saņēmējs ir atbildīgs par viņam novirzītā uzdevuma izpildi noteiktajā termiņā (termiņa skaitīšana sākas no uzdevuma saņemšanas brīža TAP portālā), savukārt atbildīgā amatpersona (koordinators) uzrauga visus ministrijai dotos uzdevumus un seko līdzi, lai tie tiktu izpildīti laikā.  Instrukcijas 13. un 14. punktā minēto termiņu skaitīšana TAP portālā sākas ar parakstītā protokola apstrādi. Savukārt 14. punktā minētajam atjaunotajam uzdevumam tiek atjaunots iepriekš noteiktais termiņš, jo tas ir noteikts saskaņā ar instrukcijas 6. punktā minētajiem avotiem un nav pamata to grozīt. Ņemot vērā, ka Ministru kabineta noteikumu projektā "Ministru kabineta kārtības rullis" (izsludināts 2021. gada 17. jūnija Valsts sekretāru sanāksmē (prot. Nr. 24 32. §)) ir paredzēts noteikt, ka izskatāmo projektu neatbalsta, ja tajā ir nepieciešams izdarīt papildu grozījumus vai veikt projekta saskaņošanu, arī instrukcijā ir paredzēts noteikt, ka šādā gadījumā ministrijai tiek noteikts divu mēnešu termiņš precizējumu sagatavošanai un projekta atkārtotai iesniegšanai izskatīšanai attiecīgajā sēdē (ja sēde netiek noteikts cits termiņš).  Gadījumā, ja iestāde uzskata, ka konkrēta uzdevuma izpilde nav tās kompetencē, iestādei ir iespēja noraidīt uzdevuma izpildi, sniedzot izvērstu pamatojumu. Ja pēc informācijas izvērtēšanas uzdevums minētajai iestādei tiek novirzīts atkārtoti, tā var atkārtoti noraidīt uzdevuma izpildi, sniedzot jaunu pamatojumu. Jāņem vērā, ka šādā situācijā abiem noraidīšanas pamatojumiem nav jābūt identiskiem. Uzdevuma noraidīšanas procesā uzdevuma kontrole netiek apturēta, un atbildīgā amatpersona turpina saņemt TAP portāla automātiskos brīdinājumus un atgādinājumus.  **Brīdinājumi un atgādinājumi.**  TAP portāls automātiski nosūta brīdinājumus un atgādinājumus par uzdevuma izpildes gaitu. Šo brīdinājumu un atgādinājumu termiņus un regularitāti iestādes kopīgi ar Valsts kanceleju pielāgos atbilstoši vajadzībām. Brīdinājumi un atgādinājumi tiks nosūtīti atbildīgajai amatpersonai, proti, amatpersonai, kura ir atbildīga par uzdevumu izpildes kontroli iestādē (koordinatoram), un uzdevuma izpildītājam.  TAP portāla parametros tiks nodefinēts dienu skaits līdz termiņa beigām, no kuras dienas tiks nosūtīts brīdinājums vai atgādinājums. Tādējādi tiks nodrošināta elastīga pieeja termiņu noteikšanai, negrozot normatīvo regulējumu. Par izmaiņām brīdinājumu vai atgādinājumu termiņos nepieciešamības gadījumā var vienoties, piemēram, Valsts sekretāru sanāksmē. Brīdinājumu TAP portāls nosūta pirms noteiktā uzdevuma izpildes termiņa, savukārt atgādinājums tiks sūtīts tikai par termiņā neizpildītu uzdevumu. Uzsākot TAP portāla ekspluatāciju, tiks iestatīts parametrs brīdinājuma nosūtīšanai – 10 darba dienas pirms uzdevuma izpildes termiņa. Nepieciešamības gadījumā šo parametru varēs operatīvi izmainīt. Praksē var būt gadījumi, kad kontroles uzdevuma izpildes termiņš ir īsāks nekā termiņš, kurā TAP portālā ir iespējams nosūtīt automātisko brīdinājumu, un šādos gadījumos brīdinājums par uzdevuma izpildi netiks nosūtīts.  Pēc atgādinājuma saņemšanas iestādei būs pienākums sagatavot informāciju par kontroles uzdevuma izpildes gaitu, un uzdevuma neizpildes vai daļējas izpildes gadījumā – par neizpildes iemesliem un paredzamo izpildes datumu. Ja iestāde saņems atkārtotus atgādinājumus, informācija par uzdevuma izpildes gaitu būs jāprecizē tikai tādā gadījumā, ja būs mainījušies ar uzdevuma neizpildi saistītie apstākļi (nevis ikreiz pēc atgādinājuma saņemšanas). Ministriju sniegtais skaidrojums par uzdevuma neizpildes iemesliem būs pieejams TAP portāla publiskajā vidē kopā ar kontroles uzdevumu.  Ministru kabineta, Ministru kabineta komitejas sēdes, Valsts sekretāru sanāksmes protokollēmumā un Ministru prezidenta dotā uzdevuma termiņus negroza. Šāda termiņu grozīšana pēc būtības neatrisina doto uzdevumu, bet faktiski pārliek izpildes datumu. Tādējādi ir paredzēts neapgrūtināt valsts pārvaldes un Ministru kabineta darbu ar šādu uzdevuma pagarināšanu saistīto tiesību aktu izstrādi un pieņemšanu. Ja ir nokavēts protokollēmumā vai Ministru prezidenta dotajā uzdevumā minētais termiņš, līdzīgi kā iepriekš anotācijā aprakstīts ministrija TAP portālā sniedz informāciju par uzdevumu neizpildes iemesliem vai daļējas izpildes iemesliem un regulāri to aktualizē pēc nepieciešamības. |
| 3. | Projekta izstrādē iesaistītās institūcijas un publiskas personas kapitālsabiedrības | Nav attiecināms |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiešās pārvaldes iestādes, atvasinātas publiskas personas un pastarpinātās pārvaldes iestādes, kuras saņem uzdevumus un sagatavo normatīvo aktu projektus un informatīvos ziņojumus. |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms |
| 3. | Administratīvo izmaksu monetārs novērtējums | Nav attiecināms |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Projekts ir saistīts ar Ministru kabineta noteikumu projektu "Ministru kabineta kārtības rullis" (izsludināts 2021. gada 17. jūnija Valsts sekretāru sanāksmē (prot. Nr. 24 32. §)), ar kuru cita starpā ir paredzēts noteikt, ka TAP portālā tiek sagatavoti tiesību aktu projekti, kā arī nodrošināta turpmāka projektu aprite. |
| 2. | Atbildīgā institūcija | Valsts kanceleja |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības mērķgrupām, kuras tiesiskais regulējums varētu ietekmēt, tika rīkotas tematiskas apmācības par TAP portāla funkcionalitāti, tai skaitā par kontroles uzdevumu procesiem. Ministru kabineta instrukcijas pēc to pieņemšanas Ministru kabinetā tiks izsludināta, publicējot oficiālajā izdevumā "Latvijas Vēstnesis" (www.vestnesis.lv), kā arī tās ir pieejamas portālā [www.likumi.lv](http://www.likumi.lv). |
| 2. | Sabiedrības līdzdalība projekta izstrādē | Nav attiecināms |
| 3. | Sabiedrības līdzdalības rezultāti | Nav attiecināms |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Tiešās pārvaldes iestādes, atvasinātas publiskas personas un pastarpinātās pārvaldes iestādes, kuras saņem uzdevumus un sagatavo normatīvo aktu projektus un informatīvos ziņojumus. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Instrukcijas projekts neparedz noteikt jaunas pārvaldes funkcijas un neparedz izmaiņas institucionālajā struktūrā |
| 3. | Cita informācija | Nav |

Ministru prezidents A. K. Kariņš

Viktors Sidorenkovs 67082982

viktors.sidorenkovs@mk.gov.lv